Diari Oficial de la Generalitat Valenciana


Sumari del DOGV 4441, del 17-02-2003 (2003/1549)

RESOLUCIÓ de 4 de febrer de 2003, del Rectorat de la Universitat Jaume I, per la qual es modifica la relació de llocs de treball del personal d'administració i servicis.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/1549


Data del document
:   04-02-2003

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * universitat
    * personal
    * qualificació del personal

RESOLUCIÓ de 4 de febrer de 2003, del Rectorat de la Universitat Jaume I, per la qual es modifica la relació de llocs de treball del personal d'administració i servicis. [2003/Q1549]
  
El Consell Provisional de Govern de la Universitat Jaume I va acordar, en la reunió número 3, del 4 de novembre de 2002, el Pla Plurianual de Plantilles del PAS (2002-2005). Com a conseqüència d'aqueix Pla es va portar a terme la modificació i actualització de la relació de llocs de treball per al 2002, publicada per la Resolució de 18 de novembre de 2002 (DOGV de 21 de novembre). Així mateix, seguint l'execució de l'esmentat Pla, el Consell Provisional de Govern, de data 31 de gener de 2003, aprova la modificació de la relació de llocs de treball (RLT) per a l'any 2003.
  
Per això, i en compliment del que disposa l'article 16.10 del Text Refós de la Llei de Funció Pública Valenciana, este Rectorat, fent ús de les competències que té atribuïdes per l'article 65 dels estatuts, resol:
  
Modificar la relació de llocs de treball del personal d'administració i serveis de la Universitat Jaume I, publicada amb data 21 de novembre de 2002, tal com es relaciona en l'annex.
  
Contra esta resolució, que esgota la via administrativa, es pot interposar un recurs contenciós administratiu davant el Jutjat Contenciós Administratiu de Castelló de la Plana, en el termini de dos mesos comptadors a partir del dia següent al de la notificació.
  
No obstant això, contra esta resolució les persones interessades poden interposar un recurs de reposició, davant el mateix òrgan que la va dictar, en el termini d'un mes comptador a partir del dia següent al de la seua publicació; en este cas no es pot interposar el recurs contenciós administratiu anteriorment esmentat mentre no es dicte una resolució expressa o presumpta del recurs de reposició, d'acord amb els articles 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Castelló de la Plana, 4 de febrer de 2003.- El rector de la Universitat Jaume I: Francisco Toledo Lobo.
  
Codis requisits
  
6. Coneixement de valencià de nivell mitjà.
  
41. Haver superat les proves selectives d'acord amb les funcions del lloc de treball o la corresponent especialitat en llocs de laboratori.
  
42. Mestre/a d'Educació Física o especialitats equivalents (INEF, IVEF...).
  
Codis escales
  
1. Escala tècnica d'administració
  
2. Escala de gestió
  
3. Escala administrativa
  
6. Escala auxiliar bàsica de suport administratiu
  
11. Escala tècnica superior d'informàtica
  
22. Escala tècnica bàsica de gestió d'instal·lacions
  
27. Escala tècnica mitjana de laboratoris
  
30. Escala tècnica mitjana d'esports
  
35. Escala tècnica bàsica de laboratoris
  
37. Escala tècnica bàsica de biblioteca
  
52. Escala tècnica bàsica d'esports
  
57. Escala tècnica bàsica laboratoris/escala auxiliar bàsica laboratoris
  
Codis observacions
  
6. Pendent de distribució.
  
Codis de jornada de treball (JT)
  
1. Matí
  
2. Vesprada